పులివెందుల శాసనసభ నియోజకవర్గం

**పులివెందుల శాసనసభ నియోజకవర్గం** వైఎస్ఆర్ జిల్లాలో గలదు. ఇది కడప లోక్‌సభ నియోజకవర్గం పరిధిలో భాగం.

## చరిత్ర
జిల్లా పశ్చిమాన అనంతపురంజిల్లా సరిద్దులో ఉన్న ఈ నియోజకవర్గం ప్రారంభంనుంచి కాంగ్రెస్ పార్టీకి కంచుకోటగా ఉంది. 2004లో వై.ఎస్.రాజశేఖరరెడ్డిని గెలిపించి ముఖ్యమంత్రి పీఠంపై కూర్చోబెట్టిన ఘనతను పొందినది. 2009 ఎన్నికలలోనూ ముఖ్యమంత్రిగా ఉంటూ రాజశేఖరరెడ్డి విజయం సాధించి ఈ నియోజకవర్గంలో 6వ విజయం నమోదుచేశాడు .1978 నుంచి ఇక్కడ ప్రతిసారి వై.ఎస్. కుటుంబ సభ్యులే గెలుపొందుతుండటం విశేషం.
## నియోజకవర్గంలోని మండలాలు

*చక్రాయపేట
*తొండూరు
*పులివెందుల
*లింగాల
*వేముల
*వేంపల్లె
*సింహాద్రిపురం

{ "type": "ExternalData",  "service": "geoshape",  "ids": "Q26780891,Q60192872,Q60192856,Q60192879,Q60192875,Q60192876,Q60192849"}

## వివిధ రాజకీయపార్టీల బలాబలాలు
పులివెందుల శాసనసభ నియోజకవర్గంలో ప్రారంభంనుంచి కాంగ్రెస్ పార్టీ ఆధిపత్యంలో ఉంది. ఇంతరవకు జరిగిన శాసనసభల ఎన్నికలలో 1962లో ఒక్కసారి మినహా ప్రతిసారి కాంగ్రెస్ అభ్యర్థులే విజయం సాధిస్తున్నారు. 1962లో స్వతంత్ర అభ్యర్థి గెలుపొందగా కాంగ్రెస్ అభ్యర్థి రెండో స్థానంలో నిలిచాడు. 1955, 1967 ఎన్నికలలో కమ్యూనిష్ఠు పార్టీలు రెండో స్థానంలో నిలిచి కొద్దిగా ప్రభావితం చేయగా, 1978లో దేశవ్యాప్తంగా ప్రబలిన జనతా పార్టీ ప్రభంజనంలో ఈ స్థానంలో రెండో స్థానంతో సరిపెట్టుకుంది. 1982లో తెలుగుదేశం పార్టీ స్థాపన తరువాత జరిగిన అన్ని ఎన్నికలలో ఆ పార్టీ అభ్యర్థులే కాంగ్రెస్ పార్టీ అభ్యర్థులకు ప్రధాన ప్రత్యర్థులుగా మారుతున్నారు.

## ఇంతవరకు ఎన్నికైన శాసనసభ్యులు
::

## 2004 ఎన్నికలు
2004 ఎన్నికలలో పులివెందుల శాసనసభ నియోజకవర్గం నుంచి కాంగ్రెస్ పార్టీకి చెందిన ప్రముఖ వ్యక్తి వై.ఎస్.రాజశేఖరరెడ్డి సమీప ప్రత్యర్థి అయిన తెలుగుదేశం పార్టీ అభ్యర్థి ఎస్.వి.సతీష్ కుమార్ రెడ్డిపై 40777 ఓట్ల మెజారిటీతో విజయం సాధించాడు. రాజశేఖరరెడ్డికి 74432 ఓట్లు రాగా, సతీష్ కుమార్ రెడ్డి 33655 ఓట్లు సాధించాడు.
## 2009 ఎన్నికలు
2009 ఎన్నికలలో తెలుగుదేశం పార్టీ తరఫున సతీశ్ కుమార్ రెడ్డి మళ్ళీ పోటీ చేయగా  కాంగ్రెస్ పార్టీ తరఫున ముఖ్యమంత్రి వై.ఎస్.రాజశేఖరరెడ్డి పోటీచేసి విజయం సాధించాడు.వై.ఎస్.రాజశేఖరరెడ్డి గారి ఆకస్మిక మరణంతో అయన సతీమణి వై.యెస్.విజయమ్మ 2010లో పులివెందుల నియోజకవర్గం నుండి ఏకగ్రీవంగా ఎన్నికయ్యారు.

## 2011 ఉపఎన్నిక
2011లో వై.యెస్.జగన్ మోహన్ రెడ్డి భారత జాతీయ కాంగ్రెస్నుండి వెలుపలికి వచ్చి యువజన శ్రామిక రైతు కాంగ్రెస్ పార్టీ స్థాపించి తన పార్లమెంటు సభ్యత్వానికి రాజీనామా చేయడంతో ఉప ఎన్నికలు అనివార్యమయ్యాయి. వై.యెస్.విజయమ్మ కూడా తన శాసనసభ్యత్వానికి రాజీనామా చేసి వై.యెస్.ఆర్.సి.పి. తరపున 90,000పైచిలుకు భారీ మెజారిటీతో గెలుపొందారు.

## 2014 ఎన్నికలు
2014 సాధారన ఎన్నికలలో వై.యెస్.జగన్ మోహన్ రెడ్డి వై.యెస్.ఆర్.సి.పి. పార్టీ తరపున 70,000పైచిలుకు ఓట్ల మెజారిటీతో సీమాంధ్రలోనే అత్యధిక మెజారిటీతో ఎన్నికయ్యరు.
:

## నియోజకవర్గ ప్రముఖులు
;వై.ఎస్.రాజశేఖరరెడ్డి

:ఆంధ్ర ప్రదేశ్ లో ప్రముఖ కాంగ్రెస్ పార్టీ నాయకుడైన వై.ఎస్.రాజశేఖరరెడ్డి రాష్ట్ర ప్రజలకు **వైఎస్సార్‌**గా చిరపరిచితుడు. 1949లో పులివెందులలో జన్మించిన వైఎస్సార్ తండ్రి వై.ఎస్.రాజారెడ్డి వలె అనతికాలంలోనే ప్రసిద్ధిచెందినాడు. 1978లో క్రియాశీల రాజకీయాలలో చేరిన వైఎస్సార్ మొత్తం 4 సార్లు రాష్ట్ర శాసనసభలో ఆడుగుపెట్టాడు. అన్నే సార్లు లోక్‌సభకు కూడా ఎన్నికైనాడు. పోటీచేసిన అన్ని ఎన్నికలలో గెలుపొందడం అతని ప్రత్యేకత. రెండు సార్లు ఆంధ్రప్రదేశ్ కాంగ్రెస్ కమిటీ అధ్యక్షుడిగాను, రాష్ట్ర ప్రభుత్వంలో మంత్రిపదవిని నిర్వహించాడు. గత శాసనసభ కాలంలో ప్రతిపక్షనేతగా కూడా వ్యవహరించి, తదుపరి ఎన్నికలలో విజయానికి అనేక చర్యలు చేపట్టినాడు. అందులో ముఖ్యమైనది పాదయాత్ర. అతని విశేషకృషి మూలంగా 2004 ఎన్నికలలో కాంగ్రెస్ పార్టీ ఘనవిజయం సాధించడంతో సహజంగానే ముఖ్యమంత్రి పీఠం కూడా అతనికే దక్కింది. సెప్టెంబర్ 2, 2009న చిత్తూరు జిల్లా పర్యటనకు వెళ్తూ హెలికాప్టర్ ప్రమాదంలో మరణించాడు.
;వై.ఎస్.వివేకానందరెడ్డి:
:1989లో తొలిసారిగా పులివెందుల అసెంబ్లీ నియోజకవర్గం నుంచి ఎన్నికైన వై.ఎస్.వివేకానందరెడ్డి 1950, ఏప్రిల్ 1న జన్మించాడు. 1999లో 13వ లోక్‌సభకు, 2004 మరోసారి 14వ లోక్‌సభకు ఎన్నికైనాడు.
;వై.యెస్.జగన్ మోహన్ రెడ్డి:
వై.యెస్.ఆర్.సి.పి అధ్యక్షులు, శాసన సభలో విపక్ష నేత.
;వై.యెస్.విజయమ్మ:
వై.యెస్.ఆర్.సి.పి గౌరవ అధ్యక్షురాలు

## ప్రస్తుత పూర్వ శాసనసభ అభ్యర్థుల జాబితా
పులివెందుల అసెంబ్లీ నియోజకవర్గానికి చెందిన ఎమ్మెల్యేల వారి పార్టీ పేరుతో సంవత్సరం వారీ జాబితా క్రింద ఉంది:
:

## ఇవి కూడా చూడండి
ఆంధ్రప్రదేశ్ శాసనసభ సభ్యుల జాబితాలు

## మూలాలు

వర్గం:ఆంధ్రప్రదేశ్ శాసనసభ నియోజకవర్గాలు